Deputata USR, Diana Stoica, a avut o intervenție în emisiunea "Bună, România!", moderată de Radu Buzăianu și Răzvan Zamfir pe B1 TV, unde a comentat subiectul referitor la creșterea salariilor cu doar 13% a profesorilor. Deputata a transmis că ministrul Educației ar trebui să se ducă acasă "pentru că nu a făcut nimic până acum"
"E o bătaie de joc față de profesori, în primul rând, pentru că li s-a promis o creștere de 40 % și acum se vehiculează prin documentele astea, cu antet de guvern, pe care nu și le adună asumă nimeni, că le va crește, de fapt, cu 20 %, dar mai vedem, că li s-ar da un 13 % în ianuarie, dupa aceea le mai dau 7 %. Pe lângă faptul că vor scădea investițiile în educație, deși ne-au promis 15 % prin legea educației, dar doamna Deca, care e marea cenzuratoare, așa ceva n-am mai pomenit, pe cineva care să traducă și să adapteze, să taie graficul dintr-un raport oficial?
Era neplăcut, dar la fel de neplăcut cum sunt și comentariile pe care le cenzurează pe pagina ministerului.
Noi vrem să se ducă acasă, pentru că nu a făcut nimic până acum ori să se ducă acasă ori să facă treabă bună, și atunci, cel mai probabil, procentul de comentarii negative va fi mai mic. Acum nu o să placem toți tuturor, dar ideea este așa. Eu văd că oamenii ăștia de la PSD și la PNL vor să introducă criterii de performanță pentru profesori, atâta vreme cât pentru toate locurile astea unde se iau salarii de zeci de mii de euro și care au dat chix-uri în ultimii ani, din ce am văzut cu toții, nu există niciun criteriu de performanță. Deci oamenii ăștia își dau bonusuri de performanță, au salarii de zeci de mii de euro în fiecare lună și acolo nu mai vorbim de niciun criteriu de performanță.
Eu sunt total de acord. Noi avem un șalon în PNRR, băgat de USR, în care zice așa: legea salarizării care oricum e întârziată, trebuia să o avem deja de aproape jumătate de an, trebuie să aibă în vedere și criterii de competență și de performanță.
Dar ăsta e un lucru de bun simț care trebuie făcut unitar. Nu vii acum și spui că nu le mai crești salariile profesorilor, dacă nu au competență. Oamenii ăștia nu au ce să mănânce a doua zi. Ce competențe să aibă?"